**ΕΙΔΙΚΟΙ ΟΡΟΙ ΠΡΟΜΗΘΕΙΑΣ**

1. Η προσφορά ισχύει και δεσμεύει τον ανάδοχο για 60 ημέρες.
2. Οι ποσότητες για κάθε είδος καθορίστηκαν με βάση τις εκτιμώμενες ανάγκες της Δομής και μπορούν να μεταβληθούν (να αυξηθούν, να μειωθούν ή να μηδενιστούν) ανάλογα με τις πραγματικές της ανάγκες, όπως αυτές θα διαμορφωθούν κατά τη διάρκεια εκτέλεσης της προμήθειας και μέχρι εξάντλησης του προϋπολογισμού της παρούσας σύμβασης και σε κάθε περίπτωση μέχρι την ολοκλήρωση του ηλεκτρονικού διαγωνισμού , που θα διεξάγει η ΑΡΣΙΣ για τις ετήσιες ανάγκες των Δομών της .
3. Τα ζητούμενα είδη της προμήθειας θα πρέπει να είναι Α΄ ποιότητας, να συνοδεύονται από εγγύηση άριστης ποιότητας, νόμιμα και ευρέως κυκλοφορούντα στην αγορά σύµφωνα µε τις σχετικές Αγορανοµικές και Υγειονοµικές διατάξεις.
4. Η παρουσίαση των υποχρεωτικών ενδείξεων στην επισήµανση των προϊόντων, πρέπει να είναι σύµφωνη µε την Ενωσιακή και Εθνική νοµοθεσία.
5. Οι συσκευασίες δεν θα πρέπει να είναι ανοιγµένες ή φθαρµένες ή σχισµένες ή µε τρύπες και να µην υπάρχουν διαρροές.
6. Ο προµηθευτής εγγυάται ότι τα τρόφιµα θα είναι άριστης ποιότητας χωρίς αλλοιώσεις, νοθείες, προσβολές από μικροοργανισμούς, έντομα ή ακάρεα, γαιώδεις προσμίξεις, τοξικές ουσίες, ανεπιθύμητες οσμές, χρωματισμούς και άλλα ανεπιθύμητα οργανοληπτικά χαρακτηριστικά, σύµφωνα µε τις διατάξεις της εθνικής και ευρωπαϊκής νομοθεσίας και τις σχετικές προδιαγραφές των επισήμων κρατικών φορέων τροφίμων.
7. Ο προμηθευτής υποχρεούται να εφαρμόζει τους κανόνες ορθής υγιεινής πρακτικής και να θεσπίζει, εφαρμόζει και διατηρεί πάγια διαδικασία ή διαδικασίες βάσει των αρχών HACCP σε όλα τα στάδια της αποθήκευσης και διακίνησης.
8. Ο προµηθευτής έχει την υποχρέωση ν’ αντικαταστήσει κάθε ποσότητα τρόφιμου που προµήθευσε, µέσα σε δύο εργάσιµες (2) ηµέρες αφότου διαπιστωθεί παράβαση των παραπάνω διαβεβαιώσεων. Οι δαπάνες επιστροφής στον προµηθευτή των ακατάλληλων τροφίµων και αποστολής των νέων σε αντικατάσταση των ακατάλληλων, θα βαρύνουν τον προµηθευτή.
9. Εφόσον από τη χρήση των ακατάλληλων τροφίµων προκλήθηκαν αρνητικές επιπτώσεις στην υγεία όσων τα κατανάλωσαν, ο προµηθευτής υποχρεούνται να αναλάβει όλες τις δαπάνες αποκατάστασης της βλάβης που προξένησε από τα ακατάλληλα τρόφιµα.
10. Η παράδοση των τροφίµων θα γίνεται µε δαπάνες του προµηθευτή και µε δικά του µεταφορικάμέσα, τα οποία θα πρέπει να είναι καθαρά και απολυμασμένα, σύµφωνα µε τις ισχύουσες διατάξεις περί µεταφοράς τροφίµων και στο χώρο κάθε Δομής, ως εξής:

|  |  |
| --- | --- |
| **ΔΟΜΗ ΦΙΛΟΞΕΝΙΑΣ** | **ΔΙΕΥΘΥΝΣΗ** |
| Έλλη Αλεξανδρούπολη | Κωνσταντινουπόλεως αριθ 34 – ΤΚ 68133, Αλεξανδρούπολη  Τηλέφωνο επικοινωνίας: 2551181397 |

1. Η παραλαβή των προσφερόμενων ειδών θα πραγματοποιείται από τον αρμόδιο υπάλληλο της ΑΡΣΙΣ που θα προσυπογράφει το σχετικό δελτίο παραλαβής και θα ελέγχει εάν η παράδοση των προϊόντων έγινε σύμφωνα με τους όρους της διακήρυξης. Εφίσταται η προσοχή του προμηθευτή όπως στο δελτίο αποστολής και στο αντίστοιχο τιμολόγιο αναγράφονται λεπτομερώς χαρακτηρισµοί του προσκοµιζοµένου είδους, κατηγορία και τόπος προέλευσης και κάθε χαρακτηριστικό γνώρισμα. π.χ.ΡΥΖΙ ΚΑΡΟΛΙΝΑ, εισαγωγής, ΠΟΡΤΟΚΑΛΙΑ: Μέρλιν, Κρήτης κτλ ΜΗΛΑ: Στάρκιν, Ντελίσιουςκτλ ΑΧΛΑ∆ΙΑ: Κρυστάλια
2. Όσα είδη είναι συσκευασμένα/ τυποποιημένα θα έχουν την κατάλληλη σήμανση (ημερομηνία παραγωγής/λήξης).
3. Όλα τα προϊόντα θα πρέπει να πληρούν τις προδιαγραφές που ορίζονται από τον Κώδικα Τροφίμων και Ποτών.
4. Οι παραπάνω τεχνικές προδιαγραφές αποσκοπούν στον καθορισµό των απαιτήσεων για την προµήθεια των ειδών όλων των ΟΜΑΔΩΝ της παρούσας σύμβασης.
5. Ο προµηθευτής λαµβάνει γνώση των Ειδικών Όρων της προμήθειας και δεσµεύεται ότι θα συµµορφώνεται πλήρως με αυτούς, όπως αυτοί περιγράφονται λεπτομερώς στην παρούσα πρόσκληση και τα ΠΑΡΑΡΤΗΜΑΤΑ της. Μη τήρηση αυτών των όρων και των τεχνικών προδιαγραφών συνεπάγεται την απόρριψη της παραλαβής.
6. Η ΑΡΣΙΣ διατηρεί το δικαίωμα να αυξομειώσει την ποσότητα κατακύρωσης στα πλαίσια του προϋπολογισμού ή να διακόψει οποτεδήποτε και μονομερώς την προμήθεια , ανάλογα με τις ανάγκες της. Στην περίπτωση αυτή Ο ΠΡΟΜΗΘΕΥΤΗΣ δεν έχει δικαίωμα να απαιτήσει την εκτέλεση της προμήθειας μέχρι την κάλυψη του συνολικού προϋπολογισμού της.
7. Η σύμβαση προμήθειας μπορεί να τροποποιηθεί κατόπιν αιτήματος της ΑΡΣΙΣ και με τη σύμφωνη γνώμη του αναδόχου, κατά τα προβλεπόμενα στο ν. 4412/2016 περί προμηθειών του Δημοσίου.
8. Η εκχώρηση των υποχρεώσεων και των δικαιωμάτων του αναδόχου σε τρίτους ΑΠΑΓΟΡΕΥΕΤΑΙ.
9. **Η ΑΡΣΙΣ θα καταβάλλει την αξία των ειδών, που θα προμηθευτεί στα πλαίσια της παρούσας πρόσκλησης εντός εκατόν είκοσι (120) ημερών ύστερα από την παράδοση των ειδών και την έκδοση από τον προμηθευτή των παρακάτω δικαιολογητικών πληρωμής:**

**α) Τιμολόγιο-Δελτίο Αποστολής, στο οποίο να αναγράφονται το είδος, η ποσότητα, η τιμή μονάδος, η συνολική αξία των ειδών και οι νόμιμες επιβαρύνσεις**

**β) Βεβαίωση μη οφειλής ασφαλιστικής ενημερότητας, σε ισχύ (για ασφαλιστικές εισφορές του προσωπικού),**

**γ) Βεβαίωση ασφαλιστικής ενημερότητας της αρμόδιας υπηρεσίας, μη μισθωτών Ε.Φ.Κ.Α., σε ισχύ (ανάλογα με τη νομική μορφή του αναδόχου )**

1. Τον προμηθευτή βαρύνουν οι νόμιμες κρατήσεις όπως αυτές ισχύουν κατά την ημέρα υπογραφής της σύμβασης.
2. Οι παραπάνω όροι θεωρούνται δεσμευτικοί, με ποινή απόρριψης της προσφοράς σε περίπτωση μη συμμόρφωσης σε κάποιον από αυτούς.